[{"text_idx": "#000025", "text": "Adar sy\u2019n Ymweld dros y Gaeaf"}, {"text_idx": "#000026", "text": "Sir Benfro yn yr Oes Haearn"}, {"text_idx": "#000038", "text": "Bydd gwylwyr awyr yng Ngogledd Sir Benfro yn sylwi ar awyren anarferol yn cylchu gofod awyr Sir Benfro yn ddiweddarach y mis hwn wrth i arolwg archaeoleg o'r awyr ddechrau."}, {"text_idx": "#000039", "text": "Mae\u2019r arolwg yn cynnwys awyrluniau cydraniad uchel a data Lidar yn cael eu cipio o awyren fechan, ac mae\u2019n rhan o Gynllun Rheoli Cynaliadwy \u2018Dawnsio ar y Dibyn\u2019, a ariennir gan Lywodraeth Cymru drwy Gronfa Datblygu Rhanbarthol Ewrop."}, {"text_idx": "#000040", "text": "Defnyddir hwn i adeiladu modelau topograffig o\u2019r dirwedd ac o bosibl datgelu gwybodaeth archeolegol newydd. Bydd yr arolwg yn canolbwyntio ar adran ogleddol y Parc Cenedlaethol a\u2019r ardal o amgylch Pen Caer."}, {"text_idx": "#000041", "text": "Bydd y data a gasglwyd yn cael ei ddadansoddi i adnabod nodweddion archeolegol hysbys ac anhysbys yn y dirwedd. Gwneir hyn gan ddefnyddio cymorth archaeolegwyr a gwirfoddolwyr, a fydd yn edrych ar y data\u2019n ddigidol ac yna\u2019n cynnal arolygon maes i gadarnhau\u2019r hyn a nodwyd."}, {"text_idx": "#000043", "text": "\u201cDyma gyfle cyffrous i ddarganfod mwy am dirwedd Sir Benfro a\u2019i hanes hir o fod yn gartref i bobl."}, {"text_idx": "#000044", "text": "\u201cMae\u2019r amgylchedd hanesyddol yn rhan o\u2019r hyn sy\u2019n gwneud Parc Cenedlaethol Arfordir Penfro yn lle mor arbennig. Mae pobl wedi byw a gweithio yn y Parc ers miloedd o flynyddoedd, ac wedi llunio\u2019r ffordd y mae\u2019n edrych heddiw."}, {"text_idx": "#000045", "text": "\u201cGellir defnyddio lidar a ffotograffiaeth o\u2019r awyr i wneud delweddau trawiadol o\u2019r dirwedd. Rydym yn gobeithio, drwy ddarparu hyfforddiant i wirfoddolwyr, yn ddigidol ac allan yn y maes, y bydd dadansoddiad o\u2019r data yn parhau am amser hir i ddod, gan gynyddu ymhellach ein gwybodaeth am archaeoleg a threftadaeth yn y dirwedd unigryw hon.\u201d"}, {"text_idx": "#000046", "text": "I gael y wybodaeth ddiweddaraf am yr arolwg hwn ac i ddysgu am gyfleoedd i gymryd rhan, cofrestrwch ar ein tudalen rhestr e-bostio Archaeoleg y Parc Cenedlaethol."}, {"text_idx": "#000048", "text": "Archaeoleg ar hyd y llwybr"}, {"text_idx": "#000056", "text": "Mae prosiect Awdurdod Parc Cenedlaethol Arfordir Penfro sy'n ceisio gwaredu a rheoli lledaeniad rhywogaethau estron goresgynnol ar dir o amgylch afony..."}]